ร้านนี้อยู่ติดกับร้าน First Class ถ.พระยาสัจจา ปากซอยนารถมนตเสวี 20 บรรยากาศดูดีนะ ซุ้มรอบนอกน่านั่งดี (ถ้าไม่มียุง) หรือไม่ก็เข้าไปนั่งในห้องแอร์ สบายๆปลอดยุง ที่นี่ไม่มี Wifi นะครับ เน้นแต่งร้านด้วยสีขาว ดูแล้วสะอาดสะอ้าน ร้านเรียบร้อย ดูมีระเบียบ

ดูจากเมนูบางรายการราคาสูงจัง แต่บางรายการก็โอเค ผมว่าร้านเซ็ตราคาแปลกๆ ตัวอย่างเช่น เมนูยำ ราคา 150 บาท เท่ากันหมด ถ้าเป็นซีฟู้ด รวมมิตรก็ดูจะโอเค แต่บางอย่างมันก็แพงเกินไป เช่นยำปูอัด และอีกหลายรายการที่ไม่ควรจะถึง 150 บาทจริงๆ ผมเลยหลีกเลี่ยง ไม่ได้สั่งมาลองชิม

รายการสเต็ก ราคาโอเคนะ เริ่มต้น 70 บาท พวกหมูกับไก่ ผมสั่งเนื้อริบอาย 220 บาท แต่ชิ้นใหญ่ดี ดูคุ้มราคาหน่อย เนื้อนุ่มดีด้วย ราดซอสพริกไทยดำ รสเข้มข้นแบบไทยๆเลย แต่ก็อร่อยดีเหมือนกัน มีปังเนยมาให้ 2 ชิ้น 

สปาเก็ทตี้ก็พอใช้ครับ รสชาตกลางๆ แต่ก็ใช้วัตถุดิบได้ดี 

สลัดผลไม้กุ้งทอด ใส่แอปเปิ้ล แคนตาลูป องุ่น และข้าวโพด น้ำสลัดรสชาตดีนะ แต่ราดมาให้เยอะเกินไปหน่อย จริงๆใส่ถ้วยมาให้ลูกค้าตักราดเองจะดีกว่าครับ 

ราคาโดยรวมกลางๆ ค่อนไปทางสูงครับ ต้องใช้วิจารญาณในการเลือกสั่งเอาเอง บางอย่างก็โอเคเหมาะสม บางอย่างดูแพงเกินไป

เวลาทำการ 11.00 - 21.00